કૉલેજના સેકન્ડ યરમાં અભ્યાસ કરતી શેેફાલી જાની કહે છે કે, “સોશિયલ મીડિયા અમારી જનરેશન માટે ઘણું ઉપયોગી છે. મેસેજમાં ઉપયોગ કરાતાં ઇમોજીસ અને શોર્ટ ભાષા ઘણાંને અનુકૂળ પડે છે. કોઇની સાથે મેસેજથી વાત કરવા માટે અમે ટૂંકમાં લખી દેતા હોઇએ છીએ. કેટલીક વખત તેના સાચા સ્પેલિંગ ભૂલી જવાય છે. પહેલાં તો’કેમ છો?’ એવું કોઇને લખીને પૂછતા હતા. હવે ‘કેમ છો?’ લખેલું સ્ટિકર જ મોકલી દઇએ છીએ. જે કેટલાકને સારું લાગતું નથી.” નવી પેઢીની આ શોર્ટ ભાષા પર નજર નાખીએ.